रॉबर्ट ग्रँट

सर रॉबर्ट ग्रँट, जीसीएच (१७७९:बंगाल, ब्रिटिश भारत - ९ जुलै, १८३८:दापोडी, महाराष्ट्र) हे मुंबई प्रांताचे गव्हर्नर होते. हे पेशाने ब्रिटिश वकील आणि राजकारणी होते. त्यांचे कुटुंब १७९० मध्ये इंग्लंडला स्थलांतरित झाले.

ग्रँटनी केंब्रिजमधील मॅग्डालेन कॉलेजमधून कायद्याचे शिक्षण घेतले आणि १८०७ मध्ये बार उत्तीर्ण झाले. ते दिवाळखोरीच्या कायद्यात निष्णात होते. १८१८ ते १८३२ दरम्यान, ते अनेक वेगवेगळ्या बर्गमधून इंग्लंडच्या संसदेवर निवडून गेले.

ग्रँटने ११ ऑगस्ट १८२९ रोजी इनव्हरनेस-शायरमध्ये सर डेव्हिड डेव्हिडसन यांची मुलगी मार्गारेट हिच्याशी लग्न केले. त्यांना दोन मुली आणि दोन मुलगे झाले. ग्रँट यांचे १८३८ मध्ये भारतातील पुण्याजवळील दापोडी येथे निधन झाले.

ग्रँट हे ब्रिटिश ईस्ट इंडिया कंपनीच्या संचालकांचे अध्यक्ष चार्ल्स ग्रँट यांचा दुसरा मुलगा होय. १७९० मध्ये त्यांच्या वडिलांसोबत ब्रिटनमध्ये आल्यानंतर रॉबर्ट व त्याच्या मोठ्या भावाने १७९५ मध्ये केंब्रिजमधील मॅग्डालेन कॉलेजमध्ये शिक्षण घेतले.

इवलेसे|डावे|रॉबर्ट ग्रँट
ग्रँटला त्याच्या भावासोबतच ३० जानेवारी १८०७ रोजी वकीली सनद मिळाली. रॉबर्ट ग्रँट १८१८ मध्ये एल्गिन बर्ग आणि १८२६ मध्ये इनव्हरनेस बर्गमधून संसदेत निवडून गेले. १८३० आणि १८३१ मध्ये ते नॉर्विचसाठी आणि १८३२ मध्ये फिन्सबरीमधून संसदेत गेले. त्यांनी ज्यूंच्या समस्यांवर हाऊस ऑफ कॉमन्समध्ये या विषयावरील विधेयके दोनदा मांडली. तथापि ते वरच्या सभागृहात नाकारले गेले. ग्रँटच्या मृत्यूनंतर वीस वर्षांनी, १८५८ हा प्रश्न धसास लागला. १८३४ मध्ये त्यांना मुंबईचे गव्हर्नर म्हणून नियुक्ती करण्यात आली. गव्हर्नर म्हणून त्यांनी कायदा हातात घेतला आणि त्यांच्या राजवटीत पूर्वेकडील ब्रिटिश धोरणाचे स्वरूप बदलण्यासाठी अनेक मोठ्या प्रमाणात प्रकल्प केले गेले. त्यांनी एडन ताब्यात घेण्यासाठी अनेक लोकांवर प्रभाव टाकला. त्यांच्या मृत्यूनंतर लगेचच ब्रिटिश ईस्ट इंडिया कंपनीने एडन काबीज केले.

९ जुलै १८३८ रोजी पुण्याजवळील दापोडी येथे त्यांचे निधन झाले. https://www.bartleby.com/294/23.html Critical and Biographical Essay by Alfred H. Miles Sir Robert Grant (1779–1838) त्यांचे अवशेष तेथील सेंट मेरीझ चर्चमध्ये ठेवण्यात आले आहेत. https://www.bartleby.com/294/23.html Critical and Biographical Essay by Alfred H. Miles Sir Robert Grant (1779–1838)

मुंबईतील सर्वात जुने वैद्यकीय महाविद्यालय असलेले ग्रँट मेडिकल कॉलेज रॉबर्ट ग्रँट यांच्या नावावर आहे. तसेच त्याच शहरातील ग्रँट रोड आणि ग्रँट रोड रेल्वे स्थानकाला देखील त्यांचे नाव दिले गेले आहे.

 संदर्भ 

वर्ग:पुण्यातील राजकारणी
वर्ग:इ.स. १७७९ मधील जन्म
वर्ग:मुंबई प्रांताचे गव्हर्नर
वर्ग:ब्रिटिश खासदार
वर्ग:पुरुष चरित्रलेख